Vakansieplekke SA - Kagga Kamma Natuurreservaat (Sederberge)
KAGGA KAMMA NATUURRESERVAAT (SEDERBERGE)
Vars lug, asemrowende natuurskoon en 'n uitsig wat jou na jou asem sal laat snak – dit is maar net om 'n paar van die menige besonderse ervarings wat jy by Kagga Kamma Natuurreservaat sal beleef te noem; en dan het ons nog nie eers gepraat van die smaaklike kos, 'n ontspanne spa-ondervinding wat jou soos nuut sal laat voel, of die unieke suites nie. Hier kan jy 'n aand onder die naghemel deurbring in een van die gewilde opelug-suites, of ontspan in een van die ruim grasdak-suites, of beleef 'n besonderse tyd in die indrukwekkende grotsuites wat deelvorm van 'n natuurlike sandsteen rotsformasie – die keuse in joune.
Elkeen van die suites bied iets uniek, elkeen is stylvol uit gemeubileerd met alles wat jy nodig het, sodat jy kan ontspan en Kagga Kamma se eie soortige akkomadasie kan geniet. Elke ervaring by Kagga Kamma is uniek - van 'n romantiese aand vir twee tot 'n gesinvakansie waar julle die natuur se skoonheid kan bewonder. Kagga Kamma beskik ook oor verskeie geriewe om jou onder-vinding selfs meer besonders te maak - dit sluit in 'n opelug boma area, 'n swembad, stylvolle konferensie-fasiliteite en selfs 'n private aanloopbaan vir vliegtuie. Ontdek die prag van die Sederberge of bewonder die sandsteen-rotsformasies by Kagga Kamma Natuurreservaat.